ħin allokat għall-mistoqsijiet parlamentari tal-bieraħ ġie użat kollu dwar il-latrini pubbliċi. Il-Ministru tat-Turiżmu Edward Zammit Lewis mhux sodisfatt bil-kwalità ta' servizz fil-latrini pubbliċi. Irid itejjeb il-kwalità tal-prodott tat-turiżmu. Ġustament iħares lejn is-servizz fil-latrini pubbliċi bħala wieħed importanti. Sa hawn Zammit Lewis m'hu jgħid xejn ħażin. Avolja jekk irid jgħid kollox għandu jgħid li, f'ħafna każi, s-servizz hu ferm aħjar milli kien fil-passat. Dan minkejja li l-Kunsilli m'għandhomx biżżejjed flus biex jimpjegaw kontinwu ma kull latrina pubblika, kemm għat-tindif meħtieġ kif ukoll għas-sorveljanza kontra l-ħela tal-ilma u l-vandaliżmu. Meta bdew jagħafsuh biex ikun ftit iktar ċar Zammit Lewis qal li għad ma hemmx deċiżjonijiet. Imma qed ikun ikkunsidrat kif ikun involut is-settur privat f'dak li jissejjaħ PPP ( ). Kif? Zammit Lewis qal li għadu qed jara l- kollha. S'issa imma għad m'hemmx deċiżjonijiet. Imma l-Kunsilli Lokali ser ikunu involuti, qal il-Ministru. L-ewwel effettwati, skond il-Ministru Zammit Lewis ser ikunu dawk fiċ-ċentru tal-pajjiż. Il-problema tal-latrini pubbliċi hi li l-Kunsilli Lokali huma mistennija li jagħtu servizz imma m'għandhomx il-flus biex jagħtu dan is-servizz. Hemm ukoll il-problema tal-vandaliżmu. Il-pagi huma l-ispiża l-kbira fil-każ tal-latrini pubbliċi, f'xi kazi (b'mod partikolari fis-sajf) hu meħtieġ il-presenza ta' persuna ( ) għal sittax-il siegħa kuljum jew iktar, jiġifieri tnejn min-nies għal sebgħat ijiem fil-ġimgħa ma' kull latrina pubblika. Fil-prattika dan biss ifisser paga ta' 4 persuni fis-sena ma kull latrina pubblika. Dan qabel ma biss tibda tikkunsidra spejjes oħra. Li l-Gvern joħroġ b'inizjattiva ħalli jtejjeb il-kwalità tas-servizz ikun pass tajjeb dejjem sakemm ma jitfax iktar piz finanzjarju fuq il-Kunsilli Lokali. Il-proposti tal-Gvern s'issa għadhom mhux magħrufa. Għax Zammit Lewis qagħad attent li ma jgħid xejn f'dan is-sens. Allura irridu nistennew u naraw.